CELEX: 62015TN0072
Language: fi
Date: 2015-02-06 00:00:00
Title: Asia T-72/15: Kanne 6.2.2015 – Hippler v. komissio

27.4.2015   
            
            
               FI
            
            
               Euroopan unionin virallinen lehti
            
            
               C 138/57
            
         Kanne 6.2.2015 – Hippler v. komissio
   (Asia T-72/15)
   (2015/C 138/74)
   Oikeudenkäyntikieli: saksa
   
      Asianosaiset
   
   
      Kantaja: Eberhard Hippler (Dorsten, Saksa) (edustaja: asianajaja M. Richter)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kieltämään vastaajaa unionin yleisen tuomioistuimen kunkin rikkomisen osalta vahvistaman uhkasakon uhalla saattamasta yleisön saataville kantajan linjakarttoja ”Bochum”, ”Dortmund”, ”Düsseldorf/Meerbusch”, ”Duisburg-2” ja ”Essen” ilman tämän suostumusta, kuten on tapahtunut seuraavilla sivuilla:
               http://dma.jrc.it/idas/lightrail/Dortmund.pdf
               http://dma.jrc.it/idas/lightrail/Bochum.pdf
               http://dma.jrc.it/idas/lightrail/Essen.pdf
               http://dma.jrc.it/idas/lightrail/Duesseldorf.pdf sekä
               http://dma.jrc.it/idas/lightrail/Duisburg.pdf
            
         
               —
            
            
               velvoittamaan vastaajan maksamaan kantajalle 10  100 euron suuruisen vahingonkorvauksen
            
         
               —
            
            
               velvoittamaan vastaajan korvaamaan oikeudenkäyntiä edeltävässä menettelyssä aiheutuneet 2  743,43 euron suuruiset asianajokulut ja
            
         
               —
            
            
               velvoittamaan vastaajan korvaamaan oikeudenkäyntikulut, asianajokulut mukaan lukien.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa direktiivin 2001/29/EY (1) 3 artiklan 1 kohdan sekä tekijänoikeuslain (2) 15 ja 19 a §:n, luettuna yhdessä kyseisen lain 97 §:n 2 momentin kanssa, rikkomiseen.
   Kantaja väittää, että riidanalaiset linjakartat nauttivat tieteellisinä tai teknisinä malleina tekijänoikeuksien suojaa. Kantaja ei ole milloinkaan antanut vastaajalle lupaa käyttää niitä edellä mainitulla tavalla eikä varsinkaan myöntänyt käyttöoikeuksia. Vastaaja ei ole myöskään saanut käyttöoikeuksia kolmannelta. Käyttämällä linjakarttoja vastaaja on saattanut ne yleisön saataville tai antanut ne yleisesti tiedoksi.
   Tarkemmin ottaen kantaja väittää, että sille aiheutuneen rahallisen vahingon arvioimiseksi on käytettävä samantapaista laskentaa kuin lisenssien osalta. Kantajalla on oikeus saada asianmukainen lisenssimaksu. Saksan markkinoilla ja myös saksalaisissa tuomioistuimissa tavanomaisiksi ja asiamukaisiksi on katsottu lisenssit, joiden arvo on 2  020 euroa karttaa kohden. Vahingonkorvausten määrä on näin ollen 10  100 euroa.
   Lisäksi kantaja väittää, että vastaaja on aiheuttanut sille aineetonta vahinkoa, joka on kohdistunut sen yksinoikeudelliseen tekijänoikeuteen, ja että vastaaja on näin ollen velvoitettava korvaamaan aineeton vahinko sekä lopettamaan riidanalainen käyttäminen.
   Lopuksi kantaja toteaa käyttäneensä oikeutetusti asianajajan palveluja nostaakseen kanteen ja vaatii, että vastaajan on tämän vuoksi korvattava sille välttämättömät 2  743,43 euron suuruiset asianajokustannukset.
   
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu direktiivi 2001/29/EY, EUVL L 167, 22.6.2001.
   
      (2)  9.9.1965 annettu tekijänoikeuslaki (Urheberrechtsgesetz) (BGBl. I, s. 1273), jota on viimeksi muutettu 5.12.2014 annetun lain (BGBl. I, s. 1974) 1 artiklalla.